
Ниво на конфиденциалност 1 
[TLP-GREEN]

Приложение № 1

към Заповед № 1695 /13.08.2026 г.
Формула за разпределение на бюджетните средства, получени от единни разходни стандарти за дейност 311 „Детски градини“ между детските градини, второстепенни разпоредители с бюджет към Община Габрово за 2026 г. Допълнителни компоненти по формулата. Условия и ред за разпределение на средствата по отделните допълнителни компоненти, включени във формулата за 2026 г.

1. Формулата за разпределение на бюджетни средства за общинските детски градини е механизъм с правила за разпределението на средствата на ниво първостепенен разпоредител с бюджет (ПРБ). Тежестта на отделните компоненти, включени във формулата, имат за цел да сведат до ниво детска градина модела на разпределение на средствата, базиран на броя деца по възрасти, броя на групите и броя на институциите за 2026 г., отчетен по информационната система на Министерството на образованието и науката (МОН) към 01.01.2026 г. и да дефинират периметъра на разпределителната политика на ПРБ.

Средствата от държавния бюджет за дейностите по възпитанието и обучението на деца за детските градини се определят по следната формула:

СФ = (ОКФ + ДКФ)*РК 
където,

СФ – средства по формулата

ОКФ – основни компоненти на формулата

ДКФ – допълнителни компоненти на формулата

РК – регионален коефициент – 0,017

1. Основни компоненти по формулата – 97 % от средствата се разпределят на база брой деца, вид и брой групи, вид и брой на образователните институции, съгласно данните от Националната информационна система за предучилищно и училищно образование към 01.01.2026 г. и определените стандарти, съгласно Решение № 497 от 03.07.2026 г. на Министерски съвет за  приемане на стандарти за делегираните от държавата дейности с натурални и стойностни показатели през 2026 г.

Основният компонент на формулата се изчислява, както следва:
ОКФ = БИ*СИ+БЯЦГ*СЯЦГ + БСГ*ССГ + БДЯГ*СДЯГ + БДСГ*СДСГ + БД до4*СДдо4 + БДЦГЗПО* СДЦГЗПО

където,
БИ – брой институции
СИ – стандарт за институция – 29 100 €
БЯЦГ – брой яслени и целодневни групи в детска градина

СЯЦГ – стандарт за яслена и целодневна група в детска градина – 6 791 €
БСГ – брой специална група в детска градина
ССГ - стандарт за специална група в детска градина – 10 015 €
БДЯГ – брой деца в яслена група

СДЯГ - стандарт за дете в яслена група – 1 490 €
БДСГ – брой деца в специална група
СДСГ- стандарт за дете в специална група в детска градина – 7 722 €
БДдо4 – брой деца 2-4 годишна възраст в целодневна група

СДдо4 – стандарт за дете 2-4 годишна възраст в целодневна група –  2 653 €
БДЦГЗПО – брой деца  в целодневна група за задължително предучилищно образование
СДЦГЗПО – стандарт за дете  в целодневна група за задължително предучилищно образование – 1 689 €
2. Допълнителни компоненти по формулата – 3 %.

Допълнителните компоненти диференцират получените средства по основния компонент за всяка формула и се изчисляват, както следва:

ДЛД = ССН * 0,5% на добавката по реда за разпределение на средствата по ДКФ

ДП = ССН* 0,5% на добавката по реда за разпределение на средствата по ДКФ

РНР = ССН* 2 % на добавката по реда за разпределение на средствата по ДКФ

където,

ДЛД – добавка логопедична дейност

ССН – средства по стандарти/нормативи

ДП – добавка за психолог

РНР – резерв за нерегулярни разходи

3. Условия и ред за разпределение на средствата по отделните допълнителни компоненти, включени във формулата за 2026 г.

3.1. Добавка за логопедична дейност - 0.5 % от средствата се разпределят като добавка за логопедична дейност с ученици и деца, обхванати в 2 (два) логопедични кабинети. Средствата се разпределят по равно по бюджетите на детски градини, в които са назначени – ДГ „Явор“ и ДГ „Мики Маус“. Логопедите работят по определено разпределение на районите, обхващащо както детски градини, така и училища, както следва:

Логопед, назначен в ДГ „Явор“ – ДГ „Явор“, ДГ „Слънце“, „ДГ „Дъга“, ДГ „Дъга, с. Яворец и СУ „Райчо Каролев“; 

Логопед, назначен в ДГ „Мики Маус“ – ДГ „Мики Маус“, ДГ „Мики Маус“, с. Враниловци, ДГ „Младост“ и СУ „Отец Паисий“; 

Във формулата, като допълнителна компонента за логопедична дейност, са предвидени максималните 0.5% от средствата, в съответствие с чл. 282, ал.12 от Закона за предучилищното и училищното образование. 

Директорите на детските градини, в които са разкрити кабинети за логопедична дейност, предоставят на ПРБ тримесечен отчет на изразходваните средства в срок до 10 число на месеца, следващ съответното тримесечие.

Средствата, разпределени по формулата, са недостатъчни за издръжка на логопедичните кабинети. След представяне на реално направените разходи за тази дейност и при констатиран недостиг за двата или за някой от логопедичните кабинети в ДГ „Явор“ и ДГ „Мики Маус“, необходимите средства до реалния размер на разходите се отпускат от Резерва за нерегулярни разходи.

Средствата, разпределени по формулата за логопедите, се разходват за работна заплата с дължимите осигурителни вноски, за социално-битово и културно обслужване (СБКО), допълнителното трудово възнаграждение за постигнати резултати от труда през учебната година, определени съгласно раздел V на Наредба № 4 от 20.04.2017 г. за нормиране и заплащане на труда и за представително облекло в размер, определен съгласно КТД. Размерът на представителното облекло може да бъде по-нисък от минималния размер, съгласно КТД, в случай, че на педагогическите специалисти в съответната детска градина, в която е назначен логопедът, е определен размер на представително облекло по-нисък от минималния размер, съгласно КТД.

3.2. Добавка за психолог - 0.5 % от средствата се разпределят като добавка за психолози. Работата на психолозите с деца е обхваната в 3 (три) психологични кабинети. Средствата се разпределят по равно по бюджетите на детски градини, в които са назначени – ДГ „Дъга“, ДГ „Първи юни“ и ДГ „Перуника“. Психолозите работят с децата от всички градини по следното разпределение:

Първи психолог – ДГ „Дъга“, ДГ „Мечо Пух“, ДГ „Мики Маус“; 

Втори психолог – ДГ „Първи юни“, ДГ „Ран Босилек“, ДГ „Слънце“ и ДГ „Явор“;
Трети психолог – ДГ „Перуника“, ДГ „Радост“ и ДГ „Младост“; 

Директорите на детските градини, в които са разкрити кабинети за психологическа дейност, предоставят на ПРБ тримесечен отчет на изразходваните средства в срок до 10 число на месеца, следващ съответното тримесечие.

След представяне на реално направените разходи за тази дейност и при констатиран недостиг за трите или за някой от психологични кабинети в ДГ „Дъга“, ДГ „Първи юни“ и ДГ „Перуника“, необходимите средства до реалния размер на разходите се отпускат от Резерва за нерегулярни разходи.

Средствата, разпределени по формулата за психолозите, се разходват за работна заплата с дължимите осигурителни вноски, за социално-битово и културно обслужване (СБКО), допълнителното трудово възнаграждение за постигнати резултати от труда през учебната година, определени съгласно раздел V на Наредба № 4 от 20.04.2017 г. за нормиране и заплащане на труда и за представително облекло в размер, определен съгласно КТД. Размерът на представителното облекло може да бъде по-нисък от минималния размер, съгласно КТД, в случай, че на педагогическите специалисти в детската градина, в която е назначен психологът, е определен размер на представително облекло по-нисък от минималния размер, съгласно КТД.

3.3. Резерв за нерегулярни разходи.

2 % от средствата се заделят за Резерв за нерегулярни разходи. 

Резервът за нерегулярни разходи се заделя при първостепенния разпоредител с бюджет и се предоставя на второстепенните разпоредители с бюджет по правила, съгласно Приложение № 4.
     Приложение № 2
към Заповед № 1695 /13.08.2026 г.
ДОПЪЛНИТЕЛНО ФИНАНСИРАНЕ НА ОБЩИНСКИТЕ ДЕТСКИ ГРАДИНИ ИЗВЪН КОМПОНЕНТИТЕ ПО ФОРМУЛАТА ЗА 2026 ГОДИНА

Допълнителни средства от държавния бюджет по бюджетите на общинските детски градини за 2026 г. над определените по формулата:

1. Норматив за подпомагане храненето на децата от подготвителните групи – НПХДПГ 

Средствата се предоставят при условията и по реда на чл. 12, ал .1 от Наредба за финансирането на институциите в системата на предучилищното и училищното образование, приета с ПМС № 219 от 05.10.2017 г.
Размерът на норматива за подпомагане храненето на децата от подготвителните групи, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 106 (сто и шест) евро.
Със заявка за участие в разпределението на средствата за подпомагане на храненето директорът определя вида на подпомаганото хранене (основна закуска или подкрепителна закуска). Решението за вида на предлаганата закуска – основна закуска или подкрепителна закуска (подкрепително хранене), се взема от педагогическия съвет след проучване на мнението на родителите и при отчитане на мнението на обществения съвет.
Средствата от норматива се включват в бюджета на съответната детска градина и се изчисляват, както следва:

НПХДПГ = ДПГ*106 €,
където

ДПГ – деца в подготвителна група

2. Норматив за издръжка на дете в общинска детска градина или общинско училище, включващ и компенсиране отпадането на съответните такси по ЗМДТ- НИДДГ

Нормативът се предоставя на детската градина съгласно броя на всички деца в детската градина за присъща издръжка на дете в яслена, целодневна и специална група.
Нормативът, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 575 (петстотин седемдесет и пет) евро. Средствата от норматива се включват в бюджета на съответната детска градина и се изчисляват, както следва:

НИДДГ = БДДГ* 575 €,

където

БДДГ – брой на всички деца в детската градина.
3. Норматив за дете на ресурсно подпомагане – НДРП – отчитат се в дейност 338 „Ресурсно подпомагане“

Размерът на норматива за ресурсно подпомагане, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 3 868 (три хиляди осемстотин шестдесет и осем) евро на дете на ресурсно подпомагане, извършвано от специалист, назначен в детската градина.

Средствата от норматива се включват в бюджета на съответната детска градина, която има назначен ресурсен учител и се изчисляват, както следва:

НДРП = БДРПСНДГ * 3 868 €,
където

НУРП – норматив за дете на ресурсно подпомагане

БУРПСНДГ – брой на децата на ресурсно подпомагане, извършвано от специалист, назначен в детската градина.

4. Норматив за създаване на условия за приобщаващо образование за дете на ресурсно подпомагане – НСУПОДРП отчитат се в дейност 338 „Ресурсно подпомагане “

Нормативът се предоставя на детската градина съгласно броя на децата със специални образователни потребности на ресурсно подпомагане.

Нормативът, определен Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 516 (петстотин и шестнадесет) евро. 
Средствата от норматива се включват в бюджета на съответната детска градина и се изчисляват, както следва:

НСУПОДРП = БДРПОИ* 516 €,

където

БДРПДГ – брой на децата на ресурсно подпомагане в детската градина.
4. Средства от възстановен преходен остатък от 2025 г. за делегирани държавни дейности. 

                         Приложение № 3
 към Заповед № 1695 /13.08.2026 г.
ПРАВИЛА

ЗА ПРОМЕНИ В РАЗПРЕДЕЛЕНИЕТО НА СРЕДСТВАТА МЕЖДУ ОБЩИНСКИТЕ ДЕТСКИ ГРАДИНИ ПРИ ИЗМЕНЕНИЕ НА ПАРАМЕТРИТЕ НА ОСНОВНИТЕ КОМПОНЕНТИ НА ФОРМУЛАТА ЗА 2026 ГОДИНА

1. Разпределението на средствата между общинските детски градини за дейност „Детски градини“ в държавно делегираната дейност се извършва чрез формула, въз основа на броя на децата, броя на групите и броя на образователните институции по национална електронна информационна система на МОН към 01.01.2026 г.;

2. За разликите между разчетния брой на децата, на групите и на образователните институции, предвидени със ЗДБРБ за 2026 г. и броя на децата, на групите и на образователните институции по информационната система на МОН към 01.01.2026 г. до извършване на корекции по реда на чл. 282, ал. 18 от ЗПУО, Община Габрово прилага изискванията на чл. 282, ал. 19 и ал. 20 от същия Закон. Промяната се извършва от ПРБ на база корекционни писма на МФ и МОН.
3. Формулите за разпределение не могат да бъдат променяни по време на бюджетната година, извън посочени случаи в ЗПУО.
4. ПРБ прави корекции само при промяна на: разходни стандарти и натурални показатели, в изпълнение на корекционни писма на МФ и МОН.

                        Приложение № 4
към Заповед № 1695 /13.08.2026 г.
П Р А В И Л А

ЗА ИЗРАЗХОДВАНЕ И РАЗПРЕДЕЛЕНИЕ НА РЕЗЕРВ ЗА НЕРЕГУЛЯРНИ РАЗХОДИ ЗА 2026 ГОДИНА

1. В Община Габрово Резервът за нерегулярни разходи от бюджетите на детските градини е в размер на 2 %.
2. Резервът за нерегулярни разходи се заделя при ПРБ и не се включва в общия размер на средствата по бюджета на детските градини за 2026 г.

3. Средствата от Резерв за нерегулярни разходи се изразходват за:

· отстраняване на щети, нанесени от природни бедствия;
· отстраняване на аварии, възпрепятстващи ползването на сградата на детската градина и провеждането на учебно-възпитателния процес;
· изплащане на обезщетения при прекратяване на трудово правоотношение, поради придобиване право на пенсия за осигурителен стаж и възраст в размера над 11 брутни работни заплати (осигуряват се по Национална програма), съгласно приложим Колективен трудов договор към момента на прекратяване на правоотношението, а именно 0,5 брутна работна заплата;

· за установен недостиг на средства за логопед, съгласно т. 3.1. от Приложение № 1;

· за установен недостиг на средства за психолог, съгласно т. 3.2. от Приложение № 1.

4. Изразходването на средствата от Резерв за нерегулярни разходи се извършва по писмено предложение на второстепенните разпоредители с приложени документи, доказващи необходимостта и размера на разхода. След становище на експерти и представители от общинска администрация, първостепенният разпоредител с бюджет одобрява разхода.

5. Директорите на ДГ „Явор” и ДГ „Мики Маус”, в които има назначени логопеди, представят пред ПРБ до 09.11.2026 г. освен отчета за тримесечието и прогноза за необходимите средства до края на календарната година. При констатиран недостиг на средства за издръжката на логопед, се привежда от ПРБ необходимата сума от средствата от Резерв за нерегулярни разходи.

6. Директорите на ДГ „Дъга”, ДГ „Първи юни” и ДГ „Перуника“, в които има назначени психолози, представят пред ПРБ до 09.11.2026 г. освен отчета за тримесечието и прогноза за необходимите средства до края на календарната година. При констатиран недостиг на средства за издръжката на психолог, се привежда от ПРБ необходимата сума от средствата от Резерв за нерегулярни разходи.
7. Неразпределените средства от Резерв за нерегулярни разходи към 15.11.2026 г. се разпределят по бюджетите на детските градини пропорционално на броя на децата към 01.01.2026 г.
8. ПРБ предоставя на детските градини тримесечен отчет на изразходваните средства от Резерв за нерегулярни разходи в срок до края на месеца, следващ съответното тримесечие, в случай че има изразходени средства през периода.

